rlitschk/wikidir huggingface dataset:
D Hochschuel Konschtanz Tächnik, Wirtschaft un Gstaltig isch e Fachhochschuel z Konschtanz. D HTWG ghert zum Verbund Internazionali Bodesee-Hochschuel. D Hochschuel het ire Vorlaifer im 1906 grindete „Tächnikum Konschtanz“. Die privat hecher tächnisch Lehraastalt mit aafangs 28 Studänte un vier Dozänte isch vum Ingenieur Alfred Wachtel grindet wore mit dr drei Fachabdailige Ingenieurschuel, Tächnikerschuel un Schuel fir Wärchmaischter. Si het ire Bedrib zerscht in dr Hussenstraße 17 in dr Konschtanzer Altstadt mit eme Lehraagebot in Eläktrotächnik un Maschineböu ufgnuu, wu churz druf Hoch- un Diefböu uusgwytet woren isch. Ass mer anne 1911 in d Ingenieurschuel am Rhystade umzogen isch (mit aim Johr Verzegerig wäge Hochwasserschäde) lyt an dr Studäntezahl, wu uf 184 gstigen isch. 1934 isch d Schuel as staatli Tächnikum anerkännt wore un 1938 isch s Tächnikum as Staatliche Ingenieurschule Konstanz verstaatligt wore. Noch em Änd vum Chrieg isch d Ingenieurschuel vu dr franzesische Militerverwaltig zuegmacht wore. Anne 1946 isch dr Lehrbedrib im neie Staatstechnikum Konstanz wider ufgnuu wore. Iber di landesaige Dregerschaft as Staatliche Ingenieurschule Konstanz 1961 isch schließli 1971 d Fachhochschule Konstanz entstande. Erschte Räkter vu dr nei gornete Fachhochschuel Konschtanz isch dr Georg Schug gsii. D Hochschuel isch dur d Fachberaich Architäktur, Böuingenieurwäse, Bedribs- un Fertigungstächnik,
Dr Christopher Columbus Upson (* 17. Oktoower 1829 z’ Syracuse, New York; † 8. Hornung 1902 z’ San Antonio, Texàs) ìsch a àmerikànischer Politiker vu dr Demokrààtischa Pàrtäi gsìì. Vun 1879 bis 1883 hàt’r dr Bundesschtààt Texàs ìm Represantàntahüüs vu da Verainigta Schtààta vertratta. Dr Christopher Columbus Upson ìsch ànna 1829 z’ Syracuse ìm Bundesschtààt New York uff d’ Walt kumma. Ar ìsch dr Suhn gsìì vum Oren Upson (1792–1865) un vu dr Betsy Snow Upson geboorena Wilson (1792–1865). Ar ìsch ìn d’ äffentliga Schüala vu siinera Haimet so wia z’ Boston gànga, un schpeeter ìns Williams College z’ Williamstown ìm Massachusetts. Ar hàt drnooh Racht gschtudiart un ìsch ànna 1851 àls Rachtsànwàlt züagloo worra. Àls Ànwàlt hàt’r z’äärscht z’ Syracuse gschàfft. Ànna 1854 hàt’r sii Ànwàltsbüroo un sii Wohnsìtz uff Castroville ìm Texàs loo wàndla, un schpeeter ànna 1859 z’ San Antonio. Wahrem àmerikànischa Bìrgerkriag hàt’r fräiwìllig ìm Heer vu dr Konfederàzioon bediant, wu-n-’r Owerscht worra-n-ìsch. Ìn dr Zwìschazitt ìsch’r ànna 1862 ìm Gebiat vum hìttiga Schtààt Arizona àls konfederiarter Rìchter ärnännt worra. Noh-n-em Kriag hàt dr Upson siina politischa Kàrriar ààgfànga, àls Mìtglìed vu dr Demokrààtischa Pàrtäi. Àn dr Presidàntschàftswàhl vu 1876 ìsch’r demokrààtischer Wàhlmànn gsìì. Noh-n-em Tood
D Emanuela von Frankenberg (* 20. Februar 1961 z Basel) isch e Schwyzer Schauspiileri, wu in dr Schwyz, z Dytschland un z Eschtrych schafft. D Emanuela von Frankenberg het iri Uusbildig am Max-Reinhardt-Seminar z Wien iberchuu un isch no ase Studänti an s Wiener Burgtheater engaschiert wore. Derno het si Engaschmänt an verschidene Theaterbihne ghaa, dodrunter am Schauspiilhuus Köln, am Schauspiilhuus Hamburg, am Schauspiilhuus Züri, am Residänztheater München, an dr Staatsopere Stuegert, an dr Chammerspiil Hamburg, am St. Pauli Theater Hamburg, am Renaissancetheater Berlin, an dr Freie Volksbihni Berlin, am Theater in der Josefstadt un dr Wiener Staatsopere un bi dr Bad Hersfelder Feschtspiil un dr Wiener Feschtwuche. Si het zämegschafft mit Regisseur wie Hans Neuenfels, Bartlett Sher, Peter Zadek, Luc Bondy, Jürgen Flimm, Achim Benning, Benno Besson, Jean-Claude Berutti, Hans Lietzau un andere. Im Färnseh het mer d Von Frankenberg ab 2001 vor allem dur iri Roll vu dr Nonne Agnes Schwandt in dr ARD-Serie Um Himmels Willen chänneglehrt. Si het d Roll vu dr Nonne, wu fir s Chloschter chocht, unter anderem näb dr Jutta Speidel, dr Janina Hartwig un em Fritz Wepper in allne Stapfle vu dr Serie bis zue irem Änd 2021 gspiilt. Dernääbe het si
Abbe isch e chleine Mondkrater uf dr Südhemisphäri vu dr Mondrucksite. Er lit südlich vum Hess-Krater un östlich vum Poincaré. Dr usser Kraterrand isch liicht erodiert un einigi chleini Krater liige uf em nordwestliche un südwestliche Rand. Die inner Flächi isch relativ ebe, het aber einigi chleineri Krater. Normalerwiis findet mer dr Buechstab uf sällere Site vum Kratermittelpunkt, wo am nächste an Abbe lit.
Dr Olin Wellborn (* 18. Jüüni 1843 z’ Cumming, Georgia; † 6. Dezamber 1921 z’ Los Angeles, Kàlifornià) ìsch a àmerikànischer Jurischt un Politiker gsìì. Vu 1879 bis 1887 hàt’r dr Bundesschtààt Texàs ìm Represantàntahüüs vu da Verainigta Schtààta vertratta. Dr Olin Wellborn ìsch ànna 1843 z’ Cumming ìm Norda vum Bundesschtààt Georgia-n-uff d’ Walt kumma. Ar ìsch dr Suhn gsìì vum Chapleigh B. un vu dr Mary Ann Wellborn geboorena Foster. Ar ìsch ìn d’ äffentliga Schüala vu siinera Haimet gànga, so wia schpeeter ìn d’ Emory-Hoochschüal. Drnooh hàt’r àn dr Üniwärsitäät vum North Carolina z’ Chapel Hill gschtudiart. Wahrem Bìrgerkriag hàt’r ìm Heer vu dr Konfederàzioon bediant, wu-n-’r Hàuiptmànn worra-n-ìsch. Ànna 1865 ìsch’r àwwer bii Knoxville àn dr Hufta verlätzt worra un hàt s’ Heer müassa fàraloo. Noh-n-em Kriag hàt’r sìch z’ Atlanta nìedergloo. Ar hàt drnooh Racht gschtudiart un ìsch ànna 1866 àls Rachtsànwàlt züagloo worra. Àls Ànwàlt hàt’r z’äärscht z’ Atlanta gschàfft. Ànna 1871 hàt’r sii Ànwàltsbüroo un Wohnsìtz uff Dallas ìm Texàs loo wàndla. Gliichzittlig hàt’r siina politischa Kàrriar ààgfànga, àls Mìtglìed vu dr Demokrààtischa Pàrtäi. Àn da Kongrasswàhla vu 1878 hàt maa dr Wellborn ìm drìtta Wàhlbezirk vum Texàs ìns àmerikànischa Represantàntahüüs gwählt. Ìm
Under em Begriff Solodurner Dialäkt oder Solodurnisch wärde die verschiidene schwizedütsche Mundarte, wo im Kantoon Soledurn gschwätzt wärde, zsämmegfasst. D Soledurner Dialäkt si drei underschiidligi Mundarte, wo sproochlig zwar mit de Dialäkt verwandt sind, wo in de Kantöön nääbedraa gschwätzt wärde, aber doch gwüssi Äigenarte häi. Die drei Sproochrüüm umfasse d Regioone vo dr Hauptstadt Soledurn, vo Olte und vom Scharzbuebeland. Dr Dialäkt in dr Regioon Soledurn hed Gmäinsamkäite mit em Bärndütsch, däär im Ruum Olte (v. a. im undere Niideramt) hingeege mit em Südwestaargauer Dialäkt, und im Schwarzbuebeland äänet em Jura si d Gränze zum Baaseldütsch fliessend. Im Buechibärg wird, dialäktologisch gsee, nit Soledurnisch, sondern Bärndütsch gschwätzt. D Soledurner Mundarte ghööre zum Nordwestschwizerdütsche. Tüpischi Merkmol für das si d Deenig in offene Silbe (z. B. Naase ‚Nase‘, lääse ‚lesen‘, Greeber ‚Gräber‘ das aber nid in dr Regioon Olte), d Lenisierig vo /t/ zu /d/ im Aalut (z. B. Daag ‚Tag‘) und d exdreemi Verdumpfig vom middelhochdütsche lange /a:/ zum e gschlossene /o:/ (z. B. Oobe ‚Abend‘; ooni d Regioone Gränche, Wasseramt und Olte). E tüpisch soledurnischs Wort, wo fast im ganze Kanton brucht wird, isch Weiefäcke für d Söiblueme (hoochdütsch Löwenzahn); usserhalb vom Kanton git s es nume in
Dr Joseph O. „Jo“ Abbott (* 15. Janner 1840 bii Decatur, Alabama; † 11. Hornung 1908 z’ Hillsboro, Texàs) ìsch a àmerikànischer Politiker gsìì. Vu 1887 bis 1897 hàt’r dr Bundesschtààt Texàs ìm Represantàntahüus vu da Verainigta Schtààta vertratta. Dr Joseph Abbott ìsch ànna 1840 bii Decatur ìm Norda vum Bundesschtààt Alabama-n-uff d’ Walt kumma. Ar ìsch dr Suhn gsìì vum William un vu dr Mary Abbott geboorena McMillan. Ar hàt älf Gschwìschterta ghàà. Ànna 1853 ìsch’r mìt siina Äältra ìns Freestone County-n-ìm Oschta vum Texàs kumma. Doo ìsch’r ìn a prìwààta Schüal gànga. Wahrem Sezessioonskriag hàt’r àls Owerschtlöitnànt ìm Heer vu dr Konfederàzioon bediant. Ar ìsch àwwer verlätzt worra un hàt fìr a kurza Zitt müassa rüaja; drnooh hàt’r witter bis àm Kriagsand gekampft. Noh-n-em Kriag hàt’r ìns Limestone County gwàndelt. Ar hàt sii Schtudium vum Racht z’ Springfield wittergmàcht un ìsch ànna 1866 àls Rachtsànwàlt züagloo worra. Ar hàt àlso ààgfànga, ìn dam Berüaf z’ schàffa. Gliichzittlig hàt’r siina politischa Kàrriar ààgfànga, àls Mìtglìed vu dr Demokrààtischa Pàrtäi. Ànna 1870 un 1871 ìsch’r Àbgoordnet’r ìm Represantàntahüüs vum Texàs gsìì. Ìm Hornung 1879 hàt ìhn dr Gouverneur vum Texàs Oran M. Roberts àls Rìchter vum 28. Grìchtsbezirk ärnännt, wo
Dr Robert Emmett Burke (* 1. Àuigscht 1847 bii Dadeville, Alabama; † 5. Jüüni 1901 z’ Dallas, Texàs) ìsch a àmerikànischer Jurischt un Politiker gsìì. Vun 1897 bis 1901 hàt’r dr Bundesschtààt Texàs ìm Represantàntahüüs vu da Verainigta Schtààta vertratta. Dr Robert Emmett Burke ìsch ànna 1847 bii Dadeville ìm Bundesschtààt Alabama-n-uff d’ Walt kumma. Ar ìsch dr Suhn gsìì vum James M. un vu dr Narcissa J. Burke geboorena Holmes. Ìm Àlter vu 16 Joohra-n-ìsch’r ànna 1863 wahrem Bìrgerkriag Soldàt ìm Heer vu dr Konfederàzioon worra. Bediant hàt’r ìm 10. Infàntrii-Regimant vum Georgia. Noh-n-em Kriag hàt’r ànna 1866 uff Jefferson ìm Texàs gwàndelt. Ar hàt Racht gschtudiart un ìsch ànna 1870 àls Rachtsànwàlt züagloo worra. Àls Ànwàlt hàt’r z’äärscht z’ Dallas gschàfft. Doo ìsch’r Mìtglìed ìm Schtàdtroot gsìì vun 1874 bis 1875. Vun 1878 bis 1888 ìsch’r Rìchter ìm Dallas County gsìì. Drnooh hàt’r dàs Àmt bis 1896 ìm 14. Grìchtsbezirk vum Texàs üssiawt. Naawadràà hàt dr Bruke siina politischa Kàrriar ààgfànga, àls Mìtglìed vu dr Demokrààtischa Pàrtäi. Àn da Kongrasswàhla vun 1896 ìsch’r ìm säckschta Wàhlbezirk vum Texàs ìns àmerikànischa Represantàntahüüs gwählt worra. Ìm Hüüs z’ Washington, D.C. ìsch’r àb’m 4. März 1897 gsìì, àls Noohfolger vum Joseph
D Metrò alpino Gurin–Pumatt isch es Bouprojäkt von ere Isebaanstrecki i de Tessyner Alpe. Sit öppe de Jartuusigwändi gits Ideee, zwüsched em Schwyzer Walserdoorff Bosco/Gurin im Kanton Tessyn und em italiänische Walsertaal Pumatt im Piemont e «Metrò alpino» z boue. Bäidi Oort sind e geograafischi Sackgass, und me hofft, das e Vercheersverbindig Uufschwung brèècht. Im Summer 2022 sell s Projäkt a s schwyzerisch Bundesamt für Vercheer gschickt woorde sy. D Baan vo Gurin uf Pumatt wèèr vollständig underiirdisch, au di beeden Ändhaltitstele wèèred im Bode. Es wèèr e Traatsäilbaan imene Tunel; si wèèr äispuurig und 5,8 Kilomeeter lang. D Taalstazioon wèèr z Staafelwald/Fondovalle z Pumatt, d Bèèrgstazioon, wo 257 Meeter hööcher lèèg, z Gurin. I äinere Kabyne hetted 50 Lüüt Platz, und d Faarzyt wèèr 8 Minuute. Im Jaar chönnt me 115 200 Passaschier transportiere. Choschte tèèt die Baan 52 Milioone Franke. Abgsee vo 15 Milioone müesst si privaat finanziert wèèrde. D Idee vo dèren underirdische Baan wird vom Helikopterundernämer Giovannni Frapolli voraatribe. Er mäint, die Baan chönnt scho 2027 uufgaa. Im ghööred au d Schiilift, es Hotel und d Jugedhèrbèèrg z Gurin. D Gmäinden im Maggiataal sind defüür und d Baan isch drum au im Masterplan für s ober
Mit Panbeweegig, au Pannazionalismus oder Panideologiii, isch e politisch-kulturelli Beweegig gmäint, wo s Ziil von ere isch, s Gfüel vom Zsämmeghööre von ere bestimmte Nazioon oder Religioonsgmäinschaft z sterke. Mäistens wäi Panbeweegige alli, wo zun ere bestimmte Ethnii, Religioon oder Sproochgrubbe ghööre und in verschiidene Staate lääbe, in äim Staat veräine. Panbeweegige si mäistens in dr zwäite Helfti vom 19. Joorhundert oder spööter ufchoo. Die griechischi Vorsilbe Pan- stoot doo für All-, zum bedoone, ass d Beweegig mee as nume en äinzelni Nazionalidäät will umfasse. Panbeweegige stöön mäistens im ene erbitterete Geegesatz zuenander, wil si vilmol die gliiche Gebiet beaaspruche. Au vo dr Ideologii us het s Underschiid gee, so si die öiropääische Panbeweegige mäistens imperialistisch, die usseröiropääische mäistens gege dr öiropääisch Imperialismus gsi. Hüfig häi d Aahänger von ere Panbeweegig über dr göttlige Ursprung oder die göttligi Missioon vo iirer Ethnii greedet. E baar vo de Panbeweegige Panafrikanismus Panbulgarismus Pangermanismus Paniranismus Panislamismus Pankatalanismus Pankeltizismus Panmesopotamismus Panmongolismus Pansemitismus Neoslawismus Pansomalismus Panindianismus Hannah Arendt: Elemente und Ursprünge totaler Herrschaft. Münche 1986, ISBN 3-492-11032-0. Tilman Lüdke: Pan-Ideologien, in: Europäische Geschichte Online, uusegee vom Institut für Europäische Geschichte (Mainz), 2012, abgrüeft am 17. Dezämber 2012. Tilman Lüdke: Pan-Ideologien. In: Europäische Geschichte Online. 30.
Lusevera (sloweenisch Bardo, furlànisch Lusèvare) ìsch a itàlianischa Gmainda ìn dr Regioon Friaul-Julisch Venezia. Sa zeehlt 585 Iiwoohner (Schtànd 31. Dezember 2022). Sa lìegt äbb 23 Kilomääter nordäschtlig vun Udine àm Fluss Torre. D’ Gmainda bfìndet sìch grààd àn dr sloweenischa Granz un gheert àlso zem „friulischa Slààwalànd“. Z’ Lusevera un ìn da nochbeerliga Därfer reeda m’r a aiganer sloweenischer Diàläkt. D’ Gmainda Lusevera bschteht üss mehrera Wiiler: Cesariis (Podbardo) Lusevera (Bardo) Micottis (Sedlišča) Musi (Mužac) Pers (Brieh) Pradielis (Ter) Vedronza (Njivica) —’s ìsch s’ Verwàltungszäntrum Villanova delle Grotte (Zavarh) Wahrem Kàlta Kriag hàt maa-n-uff’m Gmaindabooda vu Lusevera mehrera Bfäschtigungswark bàuia, wo Tail vum „Gorizianer Schwälla“ gsìì sìnn —ìn dara Zitt ìsch Lusevera grààd àn dr jugoslààwischa Granz gsìì. Salla Bfäschtigunga sìnn ìn da Wiiler Micottis un Musi un àm Tanamea-Pàss gsìì. D’ klaina Bfäschtigung vu Micottis hàt sìch àn dr Schtrooss vu Lusevera uff Villanova bfunda, àn dr Kritzung mìt dr Schtrooss uff Taipana. D’ Bfäschtigunga vu Musi un Tanamea hann s’ Vertaidigungsyschtääm vum Torre-Hoochtàl un vum Udine-Ewana bìldet. S’ Wark vu Musi ìsch àm Üüsfàhrt vum Uccea-Tàl un àm Iifàhrt vum Torre-Tàl gsìì. S’ Wark vum Tanamea hàt maa-n-ìm Gschtai grààd hìnter àm Pàss gedulwa, àm heechschta Punkt
D Haidelbercher Akademy vu dr Wisseschafte isch d Landesakademy vu dr Wisseschafte vu Bade-Wirttebärg. Si isch e tradizionsrychi Glehrtegsellschaft, wu d Mitglider vun ere – no dr Satzig– dur „hervorragende wissenschaftliche Leistungen“ in irem Fach vor dr Wahl zum Mitglid hän mieße uusgwise haaen. D Akademy macht as usseruniwersiteri Forschigsyyrichtig in Zämenarbet mit dr Uniwersitete vum Land Bade-Wirttebärg un andere wichtige Forschigyyrichtige vor allem Projäkt im Beraich vu dr gaischteswisseschaftlige Grundlageforschig. Dur s 2002 yygrichtet WIN-Kolleg un d Vergab vu verschidene Forschigspryys ferderet d Akademy dr wisseschaftli Noowugs. D Akademy isch anne 1909 dur e Stiftig vum Induschtriälle Heinrich Lanz as großherzogli-badischi Akademy grindet wore. Die Grindigisch dodmol as Neigrindig vu dr 1763 grindete, aber scho 1803 wider verleschte Kurpfälzische Akademy Mannem verstande wore. Syter 1920 het d Akademy ire Sitz im eemolige Großherzoglige Palais diräkt unter em Haidelbercher Schloss. Syter 1958 isch si d Landesakademy vu Bade-Wirttebärg un syt 1966 e aigeständigi Kerperschaft vum effetlige Rächt. Iri Sitzigsbericht ghere zue dr wichtigschte Schrifteraie vu dr Gaischteswisseschafte. Vu 2013 bis zum 31. Merz 2015 isch dr Paul Kirchhof Presidänt gsii un vum 1. April 2015 bis zum 30. Septämber 2020 dr Thomas Holstein, no ihm isch zum 1. Oktober 2020
Dr Dudley Goodall Wooten (* 19. Jüüni 1860 bii Springfield, Missouri; † 7. Hornung 1929 z’ Austin, Texàs) ìsch a àmerikànischer Jurischt un Politiker gsìì. Vu 1901 bis 1903 hàt’r dr Bundesschtààt Texàs ìm Represantàntahüüs vu da Verainigta Schtààta vertratta. Dr Dudley Goodall Wooten ìsch ànna 1860 bii Springfield ìm Süüda vum Bundesschtààt Missouri-n-uff d’ Walt kumma. Ar ìsch dr Suhn gsìì vu dr Henrietta geboorena Goodall un vum Thomas Dudley Wooten. Ìn siinera Kìnderjoohra, wahrem Bìrgerkriag, hàt’r mìt siina Äältra ìns Texàs gwàndelt. Ar ìsch ìn d’ äffentliga Schüala ìn dr texànischa Schtàdt Paris gànga. Gschtudiart hàt’r bis 1875 àm Princeton College, un doo druff àn dr Johns-Hopkins-Üniwärsitäät z’ Baltimore. Drnooh hàt’r Racht àn dr Üniwärsitäät vum Virginia z’ Charlottesville gschtudiart un ìsch ànna 1880 àls Rachtsànwàlt züagloo worra. Àls Ànwàlt hàt’r z’äärscht z’ Austin ìm Texàs gschàfft. Vu 1884 bis 1888 ìsch’r doo Schtààtsànwàlt gsìì. Àb 1888 hàt’r z’ Dallas gschàfft. Ìn da Joohra 1890 bis 1892 ìsch’r doo Bezirksrìchter gsìì. Gliichzittlig hàt’r siina politischa Kàrriar ààgfànga, àls Mìtglìed vu dr Demokrààtischa Pàrtäi. Drzüa ìsch’r ànna 1897 Uffsàtzlaiter vu dr Zittschrìft Texas Magazine gsìì. Gschrìewa hàt’r àui fìr d’ Zittschrìfta Scribner’s Monthly un Century. Züadam hàt’r a vollschtandiga
Dr Scott Field (* 26. Janner 1847 z’ Canton, Madison County, Mississippi; † 20. Dezamber 1931 z’ Calvert, Texàs) ìsch a àmerikànischer Politiker gsìì. Vu 1903 bis 1907 hàt’r dr Bundesschtààt Texàs ìm Represantàntahüüs vu da Verainigta Schtààta vertratta. Dr Scott Field ìsch ànna 1847 z’ Canton ìm Zäntrààl-Mississippi-n-uff d’ Walt kumma. Ar ìsch dr Suhn gsìì vum Henry un vu dr Jane Field geboorena Bates. Ar ìsch ìn d’ McKee-Schüal ìn siinera Haimetkàntoon gànga. Schpeeter hàt’r trotz siinera Jugend àm Bìrgerkriag tailgnumma, àls Soldàt ìm Heer vu dr Konfederàzioon. Bekampft hàt’r ìm Georgia unter’m Joseph E. Johnston un ìm Atlanta-Faldzug unter’m John Bell Hood. Noh-n-em Kriag hàt’r bis 1868 àn dr Üniwärsitäät vum Virginia z’ Charlottesville gschtudiart. Drnooh hàt’r zwai Joohra làng àls Lehrer gschàfft. Ar hàt Racht gschtudiart un ìsch ànna 1872 àls Rachtsànwàlt züagloo worra. Àls Ànwàlt hàt’r z’äärscht z’ Calvert ìm Texàs gschàfft. Vu 1878 bis 1882 ìsch’r Schtààtsànwàlt ìm Robertson County gsìì. Gliichzittlig hàt’r siina politischa Kàrriar ààgfànga, àls Mìtglìed vu dr Demokrààtischa Pàrtäi. Vu 1887 bis 1891 ìsch’r Mìtglìed ìm Senàt vum Texàs gsìì. Ànna 1892 ìsch’r Delegiart’r uff dr Demokrààtischa Nàzionààlkumferanz z’ Chicago gsìì, wu dr Grover Cleveland àls Kàndidàt fìr d’ Presidàntschàftswàhl
D Hochschuel fir effetligi Verwaltig Kaal (dt. Hochschule für öffentliche Verwaltung Kehl) isch aini vu zwoo Hochschuele fir effetligi Verwaltig z Bade-Wirttebärg. Dr Campus lyt z Kaal im Ortenaukrais, d Schweschterhochschuel isch z Ludisburg. D Hochschuel fir effetligi Verwaltig Kaal bietet die Studiegäng aa: Bachelor Public Management: D Studände*ne vu dr Hochschuel sin as Beamti uf Widerruef (Regierisinschpäkteraawärter*ne) bim Land Bade-Wirttebärg yygstellt un wäre fir d Laufbahn vum ghobene nittächnische Verwaltigsdienscht uusbildet. Bachelorstudiegang Digital Verwaltigsmanagement, BA Masterstudiegang Europäisch Verwaltigsmanagement, Master of Arts Masterstudiegang Public Management, näb em Beruef, Master of Arts Masterstudiegang Management vu Cluster un regionale Netzwärch, dytsch-franzesisch, in Zämenarbet mit dr Universitet Stroßburi, Master of Arts D Studände*ne solle dur di vermittlete theoretisch-analytische Fähigkaite, Chänntniss un Handligskumpetänze un dur praktischi Arbet in d Lag versetzt wäre, sischtmatisch un mit aawändigsbezogener wisseschaftliger Methodik in unterschidlige Beruefsfälder vum effetlige Dienscht sälbschtständig chenne schaffe. Fir des bruucht s e Verständnis fir di rächtlige, bolitische, wirtschaftlige un gsellschaftlige Zämehäng im nazionaln, europäische un internazionale Beraich un fir d Brobläm vu dr Verwaltigsorganisazion. D Hochschuel isch anne 1971 as „Staatligi Heecheri Verwaltigsfachschuel“ grindet wore; dr Status as Fachhochschuel fir effetligi Verwaltig het si am 1. April 1973 iberchuu. In dr 1980er Johr het
Ḫattusa uf tütsch o Hattuscha gschrebe, isch d Hoptstadt vom Hethitische Riich gsii. D Ruuine liged oberhalb vom Dorf Boğazkale (früenner Boğazköy) i de Törggai, öppe 180 Kilometer östlich vo Ankara. D Flächi vo de Stadt, wo ummuuret isch, bitrait 180 Hektaare. Si bistoot usere Understadt und ennere Oberstadt. De Palast vo de hethitische Könige isch ufem staile Högel Büyükkale gstande. D Ruine sind sittem 19. Joorhundert bikannt, im Joor 1893 hett mer aafange de Ort systemaatisch z undersueche. Sitt ane 1986 ghört Ḫattusa zäme mitem Hailigtum Yazılıkaya, wo i de Nööchi litt, zom UNESCO-Weltkulturerb. Bogazköy-Hattusa. Ergebnisse der Ausgrabungen des Deutschen Archäologischen Instituts und der Deutschen Orient-Gesellschaft. 21 Bände. Gebr. Mann, Berlin 1952 ff., Zabern, Mainz 1996 ff. ISSN 0342-4464. Kurt Bittel: Hattuscha – Hauptstadt der Hethiter. Geschichte und Kultur einer altorientalischen Großmacht. DuMont, Köln 1983, ISBN 3-7701-1456-6 (3. Auflage. ebenda 1991) Die Hethiter und ihr Reich – das Volk der 1000 Götter. Ausstellungskatalog. Die Hethiter. Das Volk der 1000 Götter vom 18. Januar bis 28. April 2002 in der Kunst- und Ausstellungshalle der Bundesrepublik Deutschland in Bonn. Theiss, Stuttgart 2002, ISBN 3-8062-1676-2. Jürgen Seeher: Die Lehmziegel-Stadtmauer von Hattusa. Bericht über eine Rekonstruktion. Ege Yayınları, Istanbul 2007, ISBN 978-975-8071-94-4. Jürgen
D Hochschuel vu dr Medie (dt. Hochschule der Medien, churz HdM) isch e staatligi Fachhochschuel mit Sitz z Stuegert. Fascht 30 akkreditierti Bachelor- un Masterstudiegäng steen zur Uuswahl: vum Druck iber audiovisuälli Medie, Informazionsmanagement un Informatik, Wärbig oder Medieprodukzion bis zur Mediewirtschaft un Verpackigstächnik. D Hochschuel isch am 1. Septämber 2001 entstande us dr Fusion vu dr Hochschule für Druck und Medien (grindet 1903) un dr Hochschule für Bibliotheks- und Informationswesen (grindet 1942). Grindigsräkter vu dr Hochschuel isch dr Uwe Schlegel gsii, wu vorhär Räkter vu dr Hochschuel fir Druck un Medie gsii isch. Am Änd vum Summersemeschter 2014 isch d Fakultet Informazion un Kommunikazion vu dr Hochschuel uf dr Forschigscampus Stuegert-Vaihenga zoge, diräkt näbe dr Universitet Stuegert. Bis dert isch si in dr Wolframstraße Stuegert-Nord gsii, am hitige Sitz vu dr private VWA-Hochschuel. As aini vu dr erschte Hochschuele im dytschsprochige Ruum bietet d HdM Studieinhalt zum E-Sport aa. In allne Studiegäng wird no aigene Aagabe dur Theory un praxisnochi Projäkt aktiv Wisse vermittlet. Medieninhalt, Tächnik un Wirtschaft wäre mitenander verchnipft, Teamarbet trainiert, konzäpzionäll Dänke giebt un d Organisazion vu Medienarbet gschuelt. D Studieninhalt sin akkreditiert un wäre regelmäßig dur Qualitetssicherigsmaßnahmen iberprieft un uf aktuälli Entwicklige in dr Mediebranche
Dr René Kueny (* 1. Dezamber 1911 z’ Rìxa, Owerelsàss; † 21. Jüüli 1937 z’ Mìlhüüsa) ìsch a elsassischer Gwàltverbracher gsìì. Ar ìsch waga dr Vergwàltigung vu zwai Maidla un wagem Mord vu dr klaina Jeanine Toillon zem Tood verurtailt worra. Ar ìsch vor àm Zuchthüüs vu Mìlhüüsa käpft worra — ’s ìsch d’ lätschta Hìnrìchtung z’ Mìlhüüsa gsìì. Dr Kueny hàt maa „dr Blüatsüüger vum Hardtwàld“ gnännt (uff Frànzeesch le vampire de la Hardt), wial’r doo siina Verbracha begànga hàt. Vu dr Àffar hàt maa-n-ìm gànz Frànkrììch grädd. Dr René Kueny ìsch ànna 1911 z’ Rìxa bii Mìlhüüsa ìn’ra jeenischa Fàmìlia-n-uff d’ Walt kumma. Ar ìsch dr äältschta vun älf Kìnder gsìì. Mehrera vu siina Verwàndta sìnn Àlkoholiker gsìì. Ìn siina Kìnderjoohra-n-ìsch dr Kueny a güater Schialer gsìì, àwwer ar ìsch sehr z’ruckhàltend gsìì. Üsserhàlb vu dr Schüal ìsch’r jedoch sehr undizipliniart gsìì; d’ Bewoohner hann ìhn àls a „Frachdàcks“ un a „Schtrolch“ bschrìewa. Wagadam hàt’r sii Militäärdianscht ìn’ma Disziplinààr-Regimant z’ Gabès ìm Tüneesia gmàcht. Noch àls Ärwàcksaner hàt dr Kueny bii siinera Müatter àm 4, Rue du Fossé z’ Rìxa glabt, ìn’ma Schtaihüüs, wo dr Vàtter hàt loo bàuia. Ìn da Joohra 1930 ìsch dr Vàtter àn Krabs